
MUNICIPIUL CRAIOVA

CONSILIUL LOCAL AL MUNICIPIULUI CRAIOVA


HOTĂRÂREA NR. 58
privind modificarea contractului de concesiune încheiat între Consiliul Local al Municipiului Craiova şi S.C.TERMO CRAIOVA S.R.L., având ca obiect bunuri aparţinând domeniului public şi privat al municipiului Craiova
         Consiliul Local al Municipiului Craiova, întrunit în şedinţa ordinară din data de 30.01.2014.

Având în vedere raportul nr.9641/2014 întocmit de Direcţia Patrimoniu prin care se propune modificarea contractului de concesiune încheiat între Consiliul Local al Municipiului Craiova şi S.C.TERMO CRAIOVA S.R.L., având ca obiect bunuri aparţinând domeniului public şi privat al municipiului Craiova şi rapoartele comisiilor de specialitate ale Consiliului Local al Municipiului Craiova nr.20, 21, 22, 23 şi 24/2014; 

În conformitate cu prevederile Ordonanţei de Urgenţă a Guvernului nr.54/2006 privind regimul contractelor de concesiune de bunuri proprietate publica, modificată şi Ordonanţei Guvernului nr.92/2003, republicată, privind Codul de Procedură fiscală, modificată şi completată ; 

În temeiul art. 36 alin.2 lit. c, coroborat cu alin.5 lit.a şi b, art. 45 alin. 3, art. 123, alin.1, art.61 alin.2 şi art.115, alin.1 lit.b din Legea nr. 215/2001, republicată, privind administraţia publică locală;

HOTĂRĂŞTE:
Art.1. Se aprobă modificarea art.4 din contractul de concesiune încheiat între Consiliul Local al Municipiului Craiova şi S.C.TERMO CRAIOVA S.R.L., având ca obiect bunuri aparţinând domeniului public şi privat al municipiului Craiova şi care va avea următorul conţinut:

 
„Art.4. (1) Plata redevenţei se face până în ultima zi lucrătoare a fiecărei luni pentru luna în curs, prin conturile:
· contul concedentului nr.RO23TREZ29121300205XXXXX, deschis la Trezoreria Craiova;

· contul concesionarului nr.RO70RNCB0139018027210001.
(2) Neplata redevenţei sau executarea cu întârziere a acestei obligaţii, conduce la majorări de întârziere de 2% pentru fiecare lună sau fracţiune de lună întârziere.”

Art.2.Se împuterniceşte Primarul Municipiului Craiova să semneze actul adiţional la contractul de concesiune prevăzut la art. 1 din prezenta hotărâre.

  Art.3. Pe data prezentei hotărâri, se modifică în mod corespunzător anexa nr.1 la Hotărârea Consiliului Local al Municipiului Craiova nr.170/2012.

  Art.4.Primarul Municipiului Craiova, prin aparatul de specialitate: Serviciul    Administraţie Publică Locală, Direcţia Economico – Financiară, Direcţia Patrimoniu şi S.C.TERMO CRAIOVA S.R.L. vor aduce la îndeplinire prevederile prezentei hotărâri.
	PREŞEDINTE DE ŞEDINŢĂ,
	 CONTRASEMNEAZĂ,

	  Vasilica GHEORGHIŢĂ
	  SECRETAR,

Nicoleta MIULESCU


